Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 660

57. Árucsoport Szőnyegek és más textil padlóborítók Általános megjegyzés: A két vagy több textilanyagból álló áruk vámtarifaszámokon belüli osztályozásához lásd az áruosztályhoz tartozó Általános megjegyzéseket. 57.01 Csomózott szőnyeg és más textil padlóborító, konfekcionálva is Amint azt az 57.01 vtsz.-hoz tartozó HR Magyarázat leírja, a csomózott szőnyeg, szőnyeganyag és padlóborító gyártásának előzetes és végső fázisa a láncfonalaknak néhány vetülékfonállal történő egyszerű összeszövése úgy, hogy a szőnyeg végei a helyükre kerüljenek. Az ilyen szövött szőnyegvégeket néha szegély felerősítésével alakítják ki. A szőnyeg készítésének végső fázisában, a végének elérése után, attól bizonyos távolságra elvágják a láncfonalakat. Az így nyert rojt a láncfonalak szabad végeiből áll. A jó minőségű szőnyegeknél a rojtot néha csomókba kötik és a csomót olyan közel nyomják a szövött részhez amennyire csak lehet, hogy meggátolják a láncfonalak kicsúszását a rojtból. Olyan szőnyeg is létezik, amelyre külön teszik fel a rojtot, így az nem a szőnyeg saját láncfonalaiból áll. A legtöbb szőnyeg esetében a minta lehetővé teszi, hogy az alapot megkülönböztessük a szegélytől. A szegély csupán az az alapszőnyeg keretét alkotja, amely a szélekhez és a végekhez csatlakozik. A kézzel készített négyszögletes szőnyegek szélei ritkán pontosan párhuzamosak. A szőnyegek területének kiszámításakor a négyzetdeciméter törtrészeit figyelmen kívül kell hagyni. 57.02 Szőtt szőnyeg és más textil padlóborító, nem csomózva, nem tűzve, konfekcionálva is, beleértve a Kelim, Schumack, Karamanie és hasonló kézi szövésű szőnyeget is 5702 10 00 Kelim, Schumack, Karamanie és hasonló kézi szövésű szőnyeg Ezen alszám alá nehéz kézi szövésű szőnyegek tartoznak. Általában sokszínűek, sima felületűek, hurkok és csomók nélkül. Némelyiken hosszanti mélyedések vannak a láncfonalak között, amelyek elválasztják a különböző színű vetülékfonalakat. Alkalmasak padlóborítónak vagy díványtakaró céljára, faliszőnyegnek vagy ajtófüggönynek is. Ezek általában a Közép-Keletről származó egzotikus szőnyegek, és lehetnek darabokban vagy még gyakrabban felhasználásra alkalmas formában, beszegve, rojtozva vagy rávarrt szegéllyel, vagy másképpen konfekcionálva. 1998/19/II. szám

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes